Hei, denne artikkelen er over ett år gammel og kan inneholde utdatert informasjon

(Finansavisen): I juni i fjor deltok utenriksminister Børge Brende (H) på årsmøtet i veldedighetsfondet Clinton Foundation. Givergleden økte dramatisk, og i 2014 ble det donert hele 129 millioner kroner til stiftelsen, mer enn tre ganger gjennomsnittsbidraget siden 2007, skriver Finansavisen i dag.

- I tillegg er det gitt tilsagn om, men ikke utbetalt, et samlet beløp på 31 millioner kroner, altså totalt 441 millioner kroner, sier kommunikasjonsrådgiver Veslemøy Lothe Salvesen i Utenriksdepartementet.

- Norges støtte til The Clinton Foundation er underlagt samme resultatkrav, rapporteringsforpliktelser og tildelingskriterier som øvrig norsk utviklingsbistand, legger hun til.

Hva brukes pengene til? Det meste av pengene skal angivelig ha gått til administrasjon, reiser, lønninger og bonuser, ofte til Clinton-familiens nærmeste krets, skal vi tro påstander fremsatt i amerikanske medier.

- Hvordan forholder Utenriksdepartementet seg til dette?



- Det er ikke uvanlig at Norge støtter prosjekter i regi av organisasjoner som har politisk tilknytning innenfor områder vi prioriterer, slik som global helse. Også andre land vi sammenligner oss med gjør dette, sier Lothe Salvesen til avisen.

Utenriksdepartementet har ikke svart Finansavisen på hvorfor det norske bidraget ble dramatisk økt i fjor.

Kun 10 prosent til bistand? Årsrapporten for 2013 viser at fondet brukte 223 millioner dollar, skriver Finansavisen.

«Mer enn 88 prosent av våre kostnader går direkte til livsendringsarbeid», skriver stiftelsen på Twitter.

Dette bestrides nå av flere medier som har studert skatteregnskapet.

«I 2013 brukte Clinton Foundation kun 10 prosent av budsjettet på veldedighet», konkluderer nettavisen The Federalist.

Mellom 2008 og 2012 skal angivelig kun 15 prosent av midlene ha gått til veldedighet, og hele 60 prosent av kostnadene er klassifisert som «andre utgifter», hevdes det.

Flere økonominyheter Han blir styreleder i Statoil

Telenor tjente fem milliarder - knuste forventningene

Åpent om rentekutt kommer nå eller i juni